কবে উচ্চ মাধ্যমিকের রেজাল্ট, জানাল সংসদ

কলকাতা: খুব তাড়াতাড়ি উচ্চ মাধ্যমিকের (Higher Secondary Result) ফলাফল প্রকাশিত হবে, জানিয়ে দিল সংসদ। ৩১ অক্টোবরের আশপাশেই ফল প্রকাশ হতে পারে বলে সোমবার সাংবাদিক বৈঠকে জানালেন উচ্চ মাধ্যমিক শিক্ষা সংসদের (Council of Higher Secondary Education) সভাপতি চিরঞ্জীব ভট্টাচার্য। এদিন তিনি জানিয়েছেন, দ্রুত রেজাল্ট প্রকাশিত হবে। ৩৮ থেকে ৩৯ লক্ষ ওএমআর রয়েছে। ইতিমধ্যে কেন্দ্রীয়ভাবে কলকাতায় ওএমআর দেখার কাজ চলছে।

সংসদের তরফে এও জানানো হয়েছে, ২৫ সেপ্টেম্বর নিজেরা বৈঠকে বসবেন সংসদের আধিকারিকরা। আরও কীভাবে নিজেদের কাজকর্মকে উন্নত করা যায়, তা নিয়ে আলোচনা করা হবে। সভাপতি বলেন, “কোথাও কোথাও আমাদের ছোট ছোট বিষয় পরিমার্জন করতে হবে। কোথায় কী কী রয়েছে, তারপরে সিদ্ধান্ত নেওয়া হবে।” এই প্রথম সেমিস্টার পদ্ধতিতে হয়েছিল উচ্চ মাধ্যমিক পরীক্ষা কার্যত সফল বলেই মানছে সংসদ।

আরও পড়ুন: GST নিয়ে কেন্দ্রীয় সরকারের কোনও কৃতিত্ব নেই, পুজো উদ্বোধনে গিয়ে বললেন মমতা

তাদের মতে, পরীক্ষার চাপ কম থাকায় এবছর পরীক্ষায় অনুপস্থিতির হার অনেকটাই কম। সবমিলিয়ে মোট পরীক্ষার্থী ছিলেন ৬ লক্ষ ৬০ হাজার ৩৪৩ জন। এর মধ্যে ছাত্রীদের সংখ্যা ৩ লক্ষ ৬৯ হাজার ৯৩৫, ছাত্র ২ লক্ষ ৯০ হাজার ৪০৭। পরীক্ষায় বসেছে ৯৮.৪২ শতাংশ পরীক্ষার্থী।

অন্য খবর দেখুন